അമേരിക്കയില് പഠിക്കാന് ആഗ്രഹിക്കുന്നുണ്ടോ? നൂറിലേറെ അംഗീകൃത സര്വകലാശാലകളുമായി ആശയവിനിമയത്തിന് അവസരം യു എസ് യൂണിവേഴ്സിറ്റി വെര്ച്വല് മേള ഓഗസ്റ്റ് 27, സെപ്തംബര് മൂന്ന് തീയതികളില് ചെന്നൈ: ഇന്ത്യന് വിദ്യാര്ത്ഥികള്ക്കും രക്ഷിതാക്കള്ക്കും നൂറിലേറെ അംഗീകൃത അമേരിക്കന് സര്വ്വകലാശാലകളുമായി ആശയവിനിമയത്തിന് അവസരം. വെര്ച്വല് വിദ്യാഭ്യാസ മേളകള് ഓഗസ്റ്റ് 27നും സെപ്തംബര് മൂന്നിനും സംഘടിപ്പിക്കുന്നു. നൂറിലേറെ അംഗീകൃത യുഎസ് സര്വ്വകലാശാലകളിലെ പ്രതിനിധികളുമായി വിവിധ കോഴ്സുകളെക്കുറിച്ചും പ്രവേശന മാനദണ്ഡങ്ങളെക്കുറിച്ചും ആശയ വിനിമയം നടത്താനാണ് മേളകളിലൂടെ അവസരം ലഭിക്കുക.വിദ്യാര്ത്ഥികള്ക്കും രക്ഷിതാക്കള്ക്കും തങ്ങളുടെ വീടുകളില് ഇരുന്ന് തന്നെ അമേരിക്കന് ക്യാംപസ് ജീവിതം, വിദ്യാഭ്യാസ ധനസഹായം, അപേക്ഷ നല്കേണ്ട രീതികള്, കൊവിഡ് കാലത്ത് അമേരിക്കന് സര്വകലാശാലകള് സ്വീകരിച്ചിരിക്കുന്ന സുരക്ഷാ മുന്കരുതലുകള് തുടങ്ങിയ കാര്യങ്ങളെക്കുറിച്ചും ഈ മേളകളിലൂടെ അറിയാം. അണ്ടര്ഗ്രാജ്വേറ്റ്, ഗ്രാജ്വേറ്റ്, ഡോക്ടറല് തലങ്ങളില് വിവിധ കോഴ്സുകള് നടത്തുന്ന അമേരിക്കയിലെ പല ഭാഗങ്ങളില് നിന്നുള്ള നൂറിലേറെ സര്വകലാശാലകള് ഈ വെര്ച്വല് മേളകളില് പങ്കെടുക്കും. രജിസ്ട്രേഷന് ഫീസ് ഉണ്ടായിരിക്കില്ല. അമേരിക്കയില് മാസ്റ്റേഴ്സ്, പി എച്ച് ഡി പ്രോഗ്രാമുകളില് ചേരാന് ആഗ്രഹിക്കുന്നവര്ക്കായി യുഎസ് യൂണിവേഴ്സിറ്റി ഗ്രാജ്വേറ്റ് വെര്ച്വല് മേള ഓഗസ്റ്റ് 27 വെള്ളിയാഴ്ച ഇന്ത്യന് സമയം വൈകിട്ട് 5.30 മുതല് 10.30 വരെയാണ് എജ്യുക്കേഷന് യുഎസ്എ സംഘടിപ്പിക്കുന്നത്. പങ്കെടുക്കാന് താത്പര്യമുള്ളവര് ഈ ലിങ്ക് വഴി രജിസ്റ്റര് ചെയ്യണം: https:bit.lyEdUSAFair21EmbWeb അമേരിക്കയില് അസോസിയേറ്റ്സ് അഥവാ ബിരുദ പ്രോഗ്രാമുകളില് ചേരാന് താത്പര്യമുള്ളവര്ക്ക് സെപ്തംബര് മൂന്ന് വെള്ളിയാഴ്ച ഇന്ത്യന് സമയം വൈകിട്ട് 5.30 മുതല് 10.30 വരെ എജ്യുക്കേഷന് യുഎസ്എ നടത്തുന്ന യുഎസ് യൂണിവേഴ്സിറ്റി അണ്ടര്ഗ്രാജ്വേറ്റ് വെര്ച്വല് മേളയില് പങ്കെടുക്കാം. രജിസ്ട്രേഷനുള്ള ലിങ്ക്: https:bit.lyUGEdUSAFair21EmbWeb ഇന്ത്യന് വിദ്യാര്ത്ഥികളുടെ കഠിനാധ്വാനവും കഴിവും അമേരിക്കന് ക്ലാസ്മുറികള്ക്ക് അവര് നല്കുന്ന സാംസ്കാരിക, ബൗദ്ധിക സംഭാവനകളും യുഎസ് സര്വകലാശാലകളില് ഏറെ മതിപ്പുളവാക്കുന്നതാണെന്ന് ചെന്നൈയിലെ യുഎസ് കോണ്സുല് ജനറല് ജൂഡിത്ത് റേവിന് അഭിപ്രായപ്പെട്ടു. സാദ്ധ്യമായ എല്ലാ പഠനശാഖകളിലും കോഴ്സുകള് നടത്തുന്ന നാലായിരത്തി അഞ്ഞൂറിലേറെ അംഗീകൃത സര്വകലാശാലകളും കോളേജുകളുമുണ്ട് യുണൈറ്റഡ് സ്റ്റേറ്റ്സില്. ഈ അവസരങ്ങളെക്കുറിച്ച് കൂടുതലറിയാന് എജ്യുക്കേഷന് യുഎസ്എ സൗജന്യമായി സംഘടിപ്പിക്കുന്ന ഈ വിദ്യാഭ്യാസ മേളകളിലേക്ക് ഇന്ത്യന് വിദ്യാര്ത്ഥികളെയും രക്ഷിതാക്കളെയും ഞങ്ങള് ക്ഷണിക്കുന്നു. നൂറിലേറെ യുഎസ് ഉന്നതവിദ്യാഭ്യാസ സ്ഥാപനങ്ങളുമായി നേരിട്ട് സംവദിക്കാനും ഈ മേളകള് വഴി നിങ്ങള്ക്ക് സാധിക്കും, കോണ്സുല് ജനറല് റേവിന് കൂട്ടിച്ചേര്ത്തു. ലോകമെമ്ബാടും അസാധാരണമായ പ്രതിസന്ധിയെ നേരിടുന്ന ഈ അവസരത്തില് അമേരിക്കന് ഉന്നത വിദ്യാഭ്യാസത്തെ കുറിച്ച് വിദ്യാര്ത്ഥികള്ക്ക് എളുപ്പത്തില് വിവരങ്ങള് ലഭ്യമാകുന്നത് ഉറപ്പുവരുത്തുകയാണ് എജ്യുക്കേഷന് യുഎസ്എ ഇന്ത്യ, അതിന്റെ ഭാഗമാണ് ഈ വെര്ച്വല് മേളകളും. അമേരിക്കയില് പഠിക്കുന്നത് സ്വപ്നം കാണുന്ന വിദ്യാര്ത്ഥികളെയും അവരുടെ രക്ഷിതാക്കളെയും ഈ അവസരം ഉപയോഗിക്കാനായി ഞങ്ങള് ക്ഷണിക്കുന്നു. യുണൈറ്റഡ് സ്റ്റേറ്റ്സ് ഇന്ത്യ എജ്യുക്കേഷണല് ഫൗണ്ടേഷന് യുഎസ്ഐഇഎഫ് എക്സിക്യൂട്ടീവ് ഡയറക്ടര് ആഡം ഗ്രോസ്കി പറഞ്ഞു. എജ്യുക്കേഷന് യു എസ് എ യുഎസ് ഉന്നത വിദ്യാഭ്യാസത്തിന്റെ ഔദ്യോഗിക സ്രോതസായ എജ്യുക്കേഷന് യുഎസ്എ ലോകത്തിന്റെ വിവിധ ഭാഗങ്ങളിലായി യുഎസ് ഡിപ്പാര്ട്ട്മെന്റ് ഒഫ് സ്റ്റേറ്റ്സിന്റെ കീഴില് പ്രവര്ത്തിക്കുന്ന 425ല്പ്പരം അന്താരാഷ്ട്ര വിദ്യാര്ത്ഥി ഉപദേശക കേന്ദ്രങ്ങളുടെ ശൃംഖലയുടെ ഭാഗമാണ്. അമേരിക്കയിലെ വിദ്യാഭ്യാസത്തെക്കുറിച്ച് കൃത്യവും, സമഗ്രവും, ഏറ്റവും പുതിയതുമായ വിവരങ്ങള് വിദ്യാര്ത്ഥികള്ക്ക് വിദ്യാഭ്യാസ മേളകളിലൂടെയും ഓണ്ലൈന് പരിപാടികളിലൂടെയും സമൂഹമാദ്ധ്യമങ്ങള് വഴിയും എജ്യുക്കേഷന് യുഎസ്എ നല്കി വരുന്നു. അഹമ്മദാബാദ്, ബംഗളൂരു, ചെന്നൈ, ഹൈദരാബാദ്, കൊല്ക്കൊത്ത, മുംബയ്, ന്യൂഡല്ഹി എന്നിവിടങ്ങളിലായുള്ള രാജ്യത്തെ എട്ട് എജ്യുക്കേഷന് യുഎസ്എ കേന്ദ്രങ്ങളുടെ നടത്തിപ്പ് ചുമതല യുണൈറ്റഡ് സ്റ്റേറ്റ്സ് ഇന്ത്യ എജ്യുക്കേഷണല് ഫൗണ്ടേഷന് യുഎസ്ഐഇഎഫ്, ഇന്ഡോ അമേരിക്കന് എജ്യുക്കേഷന് സൊസൈറ്റി അഹമ്മദാബാദ് യാഷ്ന ട്രസ്റ്റ്, ബംഗളൂരു വൈആക്സിസ് ഫൗണ്ടേഷന്, ഹൈദരാബാദ് എന്നീ വിവിധ സംഘടനകള്ക്കാണ്. കൂടുതല് വിവരങ്ങള്ക്ക് യുഎസ്ഐഇഎഫ് റീജിയണല് ഓഫീസര് മായാ സുന്ദരരാജനെ നേരിട്ട് ബന്ധപ്പെടാവുന്നതാണ്. ഫോണ് നമ്ബര്: 9840267202 ഇമെയില്: mayausief.org.in